આજકાલ એ પ્રકારની ફિલ્મો માથે મરાઈ રહી છે કે આપણને એમ થાય કે ફિલ્મ હજી નાની હોત તો ચાલત અથવાતો આ સીન કે આ ગીત વગર પણ ફિલ્મ સારી બની શકી હોત એવામાં બરેલી કી બરફી જોઇને તમને સતત કશુંક ખૂટી રહ્યા હોવાની લાગણી થતી હોય તો તે એકરીતે મેકર્સની જીત જ છે, પણ તેમ છતાં તેઓ ‘ઓડર્ર પર પૂરતું ધ્યાન’ નથી આપી શક્યા એ પણ હકીકત છે. તાજા ભૂતકાળના હથોડાઓ કરતા કોઈપણ મેસેજની આશા રાખ્યા વગર જો બે કલાક ફક્ત ફ્રેશ થવું હોય તો બરેલી કી બરફી ખાવામાં જરાય વાંધો નથી કારણકે એ એટલીબધી મીઠી પણ નથી કે તમને ડાયાબીટીસ થઇ જાય.